2021. gada Ludzas novada domes vēlēšanas

2021. gada Ludzas novada domes vēlēšanas notiks  2021. gada Latvijas pašvaldību vēlēšanās. Vēlēšanās Ludzas novada domē tiks ievēlēti 15 deputāti. Šīs ir pirmās vēlēšanas kopš 2021. gada administratīvi teritoriālās reformas jaunizveidotajā Ludzas novadā. Vēlēšanās piedalīsies 5 kandidātu saraksti, kas kopā sastāv no 80 kandidātiem.

Vēlēšanu norise 
Ludzas novadā atradīsies 28 vēlēšanu iecirkņi. Briģu pagastā varēs nobalsot Briģu pagasta tautas namā, Ciblas pagastā varēs nobalsot Ciblas novada administratīvajā centrā un Ciblas pagasta pārvaldē, Cirmas pagastā varēs nobalsot Cirmas pagasta pārvaldē (nepieejams cilvēkiem ar kustību traucējumiem), Goliševas pagastā varēs nobalsot Goliševas pagasta pārvaldes zālē, Isnaudas pagastā varēs nobalsot Isnaudas pagasta pārvaldē  (nepieejams cilvēkiem ar kustību traucējumiem) un Istalsnas bibliotēkā, Istras pagastā varēs nobalsot Istras Tautas namā, Kārsavas pilsētā varēs nobalsot Kārsavas Kultūras namā, Lauderu pagastā varēs nobalsot Lauderu pagasta pārvaldē  (nepieejams cilvēkiem ar kustību traucējumiem), Līdumnieku pagastā varēs nobalsot Līdumnieku pagasta pārvaldē (nepieejams cilvēkiem ar kustību traucējumiem), Ludzas pilsētā varēs nobalsot Ludzas Kinoteātrī, Ludzas Tautas namā (2 iecirkņi), Malnavas pagastā varēs nobalsot Malnavas koledžas muižas korpusā, Mežvidu pagastā varēs nobalsot Mežvidu Kultūras namā, Mērdzenes pagastā varēs nobalsot Mērdzenes Tautas namā, Nirzas pagastā varēs nobalsot Nirzas Tautas namā, Ņukšu pagastā varēs nobalsot Ņukšu pagasta tautas namā (nepieejams cilvēkiem ar kustību traucējumiem), Pasienes pagastā varēs nobalsot Pasienes pagasta pārvaldes zāle, Pildas pagastā varēs nobalsot Pildas Tautas namā, Pureņu pagastā varēs nobalsot Pureņu pagasta pārvaldē, Pušmucovas pagastā varēs nobalsot Pušmucovas Tautas namā, Rundēnu pagastā varēs nobalsot Rundēnu Tautas namā (nepieejams cilvēkiem ar kustību traucējumiem), Salnavas pagastā varēs nobalsot Salnavas Tautas namā, Zaļesjes pagastā varēs nobalsot Zaļesjes pagasta administratīvajā ēkā (nepieejams cilvēkiem ar kustību traucējumiem), Zilupes pilsētā varēs nobalsot Zilupes Tautas namā un Zvirgzdenes pagastā varēs nobalsot Zvirgzdenes pagasta pārvaldē, bet Blontu pagastā neatradīsies neviens iecirknis.

Oficiālajā vēlēšanu dienā, sestdienā, , iecirkņi būs atvērti no pulksten 7ː00 līdz 20ː00 (), bet ikkatrā iecirknī vēlētājs varēs arī balsot iepriekš — gan pirmdienā, , no pulksten 16ː00 līdz 20ː00 (), gan ceturtdienā, , no pulksten 9ː00 līdz 16.00 (), gan arī piektdienā, , no pulksten 13ː00 līdz 20ː00 ().

Šajā novadā balsstiesīgais vēlētājs varēs nobalsot jebkurā iecirknī, jo vēlētāju noteikšanai tiks izmantoti iepriekš sastādīti vēlētāju saraksti. COVID-19 pandēmijas dēļ iecirkņos būs jāievēro dažādi epidemioloģiskās drošības pasākumi, kā, ierodoties iecirknī, ir jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tiek ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma"  tika pārraidīts sižets par Ludzas novadu, kurā tika aptaujāti novada iedzīvotāji. Kā lielāko problēmu iedzīvotāji norādīja darba vietu trūkumu un iedzīvotāju skaita samazināšanos, citi norādīja arī slikto ceļu stāvokli.

Balsošanas sistēma 
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.

Tiesības piedalīties Ludzas novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Ludzas novada administratīvajā teritorijā 90 dienas pirms vēlēšanu dienas, vai kuriem Ludzas administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).

Kandidātu saraksti

Ievēlētie deputāti 
Vēlēšanu rezultāti būs zināmi pēc visu vēlētāju balsu saskaitīšanas, un ievēlēto deputātu saraksts būs pieejams pēc vēlēšanu rezultātu apstiprināšanas.

Atsauces

Ārējās saites 
 Kandidātu saraksti
 Vēlētāju aktivitāte
 Vēlēšanu rezultāti
 Ievēlēto deputātu saraksts

2021. gada Latvijas pašvaldību vēlēšanas